ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا وسيئات اعمالنا من يهدي الله تعالى فلا مضل له. ومن يضلل فلا هادي له. واشهد ان لا اله الا الله وحده
لا شريك له. واشهد ان محمدا عبده ورسوله. اما بعد فان اصدق في الحديث كتاب الله تعالى واحسن الهدي هدي محمد صلى الله عليه واله وسلم. وشر الامور محدثاتها. وكل محدثة بدعة. وكل بدعة ضلالة. وكل ضلالة في
اللهم صل على محمد وعلى ال محمد كما صليت على ابراهيم وعلى ال ابراهيم في العالمين انك حميد مجيد. وبارك على محمد وعلى ال محمد. كما باركت على ابراهيم وعلى
ال ابراهيم في العالمين انك حميد مجيد. فدرسنا هذا المساء بعنوان عاقبة البقي. وابدأ قائل في هذه الثورة التي حدثت وانتفض الناس جميعا يقاومون الظلم رددوا بيتا شهيرا لشاعر شهير ايضا وهو شاعر موهوب. كان عنده
كان الشعر عنده طبع. ومات شابا في سن الخامسة والعشرين وله قصيدة مطلعها يحفظه الناس جميعا وردده الالوف بل الملايين. الا وهو بيت ابي القاسم الشابي اذا الشعب يوما قاد الحياة فلابد ان يستجيب القدر. ويردد الناس هذا البيت بلا وعي
مع انه مشتمل على مخالفة عقدية جسيمة. الا وهو قوله فلابد ان يستجيب القدر فجعل ارادة الله عز وجل تابعة لارادة الشعوب وهذا لا يجوز لاحد ان يقوله لكن عذره كما ذكرت انه كان شاعرا
وكان شابا وما اظن انه كان مزودا بثقافة اسلامية يمكن ان تبين له خطأه في هذا الكلام فانا بدلت الكلمتين المخالفتين لما نعتقده. معاشر المسلمين وآآ من هذين الكلمتين اجعلها مدخلا لكلام هذه الليلة. فالصواب ان نقول اذا الشعب يوما اراد الحياة
حياة فلابد ان يستعيد العبر يستعيد العبر لان التاريخ كما قال علي ابن ابي طالب رضي الله عنه واستدل على ما لم يكن بما كان فان الامور اشتباه. ما من موقف يمر بنا الان الا وحدث مثله بالضبط
للذين سبقونا لكن تغير الاجيال هو الذي جعل للحدث جدة ليس لان الحدث جديدا والا فهلاك الامم امر ثابت نحن نعلم لماذا تهلك الامم اذا مكنت امة من الامم نعلم لماذا مكنت
امة من الامم. ولذلك كان ثلث القرآن داخلا تحت باب القصص قصص اللي هو اخبار الماضيين الذين نستمد العبرة منهم قل سيروا في الارض فانظروا كيف كان عاقبة المكذبين قل سيروا في الارض فانظروا كيف كان عاقبة الذين من قبل
لقد كان في قصصهم عبرة لاولي الالباب وهكذا فنحن ننظر في الامم الماضية لماذا عزت وفي الامم الاخرى لماذا هلكت تجد الكلام واحدا القصة التي القي عليها الضوء اليوم قصة مشهورة كل
ان شاء الله يعرفها واغلبكم يحفظها لكنني غواص على المعاني احب ان اغوص حتى في القصص المشهورة. ليستخرج منها بعضا من العبر ثم اجليها بامثلة اخرى من الخارج سواء كان من الامم الماضية او من واقعنا المعارض
القصة هي قصة قارون. ان قارون كان من قوم موسى فبغى عليهم واتيناه من الكنوز ما ان مفاتحه لتنوء بالعصبة اولي القوة اذ قال له قومه لا تفرح ان الله لا يحب الفرحين
وابتغ فيما اتاك الله الدار الاخرة ولا تنسى نصيبك من الدنيا واحسن كما احسن الله اليك ولا تبغ الفساد في الارض. ان الله لا يحب المفسدين هكذا كانت بداية القصة. ان قارون كان منه
ومن هنا لها دلالة اي انه كان من افناء الناس. لم يكن له نباهة ولم يرث الغنى فان الغنى اذا ورث ورثت معه المروءة لا ترى غنيا ابن غني ابن غني الا تراه صاحب مروءة
انما اهل الخسة الذين ليس لهم معدن ثم جاءتهم النعمة وانت تنظر الى زمان اولاد البشوات كيف يتكلمون كيف يلتفتون ليه؟ لان كان هناك قديما منظومة تأديبية لاولاد الكبراء حتى انت تشوف في ايام الخلفاء ايام الخلفاء لما يكون انسان خليفة
وابنه يعد للخلافة لابد ان يهيئه ابوه لسياسة الخلق لان سياسة الخلق اصعب مراسا واصعب شيء ان تسوس انسانا له عقل وله لسان ويجادل وهل نسيتم قول الله تعالى وكان الانسان اكثر شيء جدلا
في الصحيح لما ذهب النبي صلى الله عليه وسلم ليوقظ علي بن ابي طالب وابنته فاطمة للصلاة فقال له علي يا رسول الله ان انفسنا بيد الله لو شاء ردها الينا
صح كلام تمام الله يتوفى الانفس حين موتها والتي لم تمت في منامها يتوفاها ايضا فارواحنا كلها في حال المنام تصعد الى فوق اتنين نايمين جمب بعض واحد مات قدر عليه ان يموت فيمسك التي قضى عليها الموت فلا يرد الروح الى صاحبه. وتبقى جثة هامدة
اما الذي بجانبه فله عمر ويرسل الاخرى الى اجل مسمى فقال ان ارواحنا بيد الله لو شاء ردها الينا قال علي فانصرف النبي صلى الله عليه وسلم وهو يضرب فخذه بيده ويقول وكان الانسان اكثر شيء جدلا
طيب قم صل احمد الله انك وجدت من يوقظك لتصلي وقوم وصل لكن ان ارواحنا بيد الله ولو شاء لاردها  ها مع ان هذا اذا نظرنا الى باب الجدل يعني لا يعد جدلا يعني
ده هي كلمة كده خطف لا يعد جدلا فانت حتى تسوس الناس جميعا  ويرضوا عنك دي مسألة في غاية المشقة وتحتاج الى تدريب من الصغر ارأيت الى تقرير الهدهد عن بلقيس
قال كلمة عجيبة قال اني رأيت امرأة تحكمهم تحكمهم؟ ابدا. قال تملكهم ما الفرق بين الحكم والملك انت عارف يعني ايه امرأة تملكهم لا يمكن لانسان ان يكون عبدا مملوكا تحت انسان الا اذا بلغ غاية الحب في
هذا اني رأيت امرأة تملكهم يعني كلهم طوع بنانها ليه انا مش عايز اعرج على قصة بلقيس لانها قصة طويلة ولها موال لكن انا ساخذ منها خيطا لما الهدهد القى الرسالة
الا تعلوا علي واتوني مسلمين ده جبروت ولا لأ جبروت كلمة ونص يعني تعال مناخيرك في الارض ادي معنى الكلام كلمة ونص ما فيش فيها فصال. الا تعلوا علي واتوني مسلمين
هي لما قرأت الكلام ده قالت يا ايها الملأ والملأ اذا ذكر في القرآن يبقى الممتلئون شرفا ومالا وعزا. اصحاب القرار يعني اي كلمة ملأ في القرآن لازم تعرف ان هم الصفوة من اصحاب القرار
ها؟ اني القي الي كتاب كريم. فين الكرامة اللي فيها يعني بقول لها تعالي مناخيرك في الارض ايه الكرامة اللي في الكتاب يعني؟ لم تكن مؤمنة عشان تقول لك انها وقرت بسم الله الرحمن الرحيم انه من سليمان ها
لا ما هيش يعني كانت مسلمة يعني عشان تقوم تقدر بسم الله الرحمن الرحيم انما قالت يا ايها الملأ اني القي الي كتاب كريم انه من سليمان وانه بسم الله الرحمن الرحيم الا تعلوا علي واتوني مسلمين
ايه وجه الكرامة هنا دي امرأة ينبغي ان يتعلم الساسة منها خد اللقطة دي وتعال مع اللقطة الاخرى بتاعة فرعون هو بيتكلم عن موسى عليه السلام قال ان هذا لساحر عليم
يريد ان يخرجكم من ارضكم بسحره فماذا تأمرون استفزاز ولا لأ استفزاز واحد بيقول لك حيطلعك من بيتك يرميك على الرصيف. قل لي بقى انت ناوي تعمل ايه والعوام اذا استفزوا فقدوا عقولهم
هي الست مش عايزة الناس يفقدوا عقولهم تريد عقولهم بالكامل حست انها امام ورطة كبيرة رجل قوي كلمة ونص الزيادة ولا لت ولا عجن ولا الكلام ده فتحتاج الى عقول الناس جميعا
فلم تستفزه انما فرعون عمل ايه؟ استفزه فاخذتهم النخوة العصبية للحفاز على الارض والتراب ضاعت القضية والانسان اذا فقد عقله لا تنتفع منه بشيء خالص   الحاجة التانية استشارتهم ابتداء ماذا نفعل
يبقى ادت لهم القرار ولا لأ اديت لهم القرار وكبرتهم. هم عملوا معها ايه قالوا نحن اولوا قوة واولوا بأس شديد والامر اليك. قاموا بيرجعين لها الامر تاني فسياسة الخلق
موهبة من اعظم اسباب الفساد الاداري ان تأتي برجل من عرض الطريق لتوليه محافظة او لتوليه دولة وهو لا يعرف كيف يعامل الناس. ولذلك النبي عليه الصلاة والسلام قال ما بعث الله نبيا
الا راعي غنم عائد ابن عمرو كما في صحيح مسلم دخل على ابن ابي زياد وقال له ايه في بعض الروايات قال له لو اعلم انه بقي لي يوم ما حدثتك
على اساس انه كان غشوما قال يا بني اني سمعت النبي صلى الله عليه وسلم يقول شر الرعاء الحطمة فاياك ان تكون منهم شر الرعاء جمع راعي الحطمة العصبي كل ما غنماية تزعله ياخدها يهبدها في الارض
لكل غنماية لها دماغ ها ما فيش حاجة اسمها كبش الغنم لأ لان كل غنماية دماغها لوحده طق في دماغها تروح يمين تروح شمال ها تتخلف عن الرجل. هي دي طبيعة الغنم
تشاور زم يعني فالراعي اذا لم يكن طويل البال يهش دي بالراحة ويهش دي بالراحة ويجري ورا دي ويرجع دي. طول طول النهار بيجري ورا الغدا ليه؟ لان من طبيعة الغنم التفلت. تروح يمين وشمال والكلام ده
فاذا لم يكن صاحب حلم هيرجع اخر النهار بلا غنم كل ما غانمها تزعله ياخدها على راسه ما هي بتة في الارض وخلاص مخلص الايه؟ مخلص القضية فبيقول له كده اني سمعت النبي صلى الله عليه وسلم يقول شر الرعاء الحطمة الذي يحطم الغنم
فاياك ان تكون منهم يقوم يرد عليه يقول له ايه يقول له اجلس فانك من نخالة اصحاب محمد انت عارف النخالة بقى بتاع الدقيق والكلام ده تركنها على جنب ما انتاش عايزها ما فيش حد بيستعملها يعني
فقال له او كان فيهم نخالة هم اصحاب النبي صلى الله عليه وسلم دول كان فيهم واحد ممكن يقال فيه نخالة انما النخالة في غيرهم وفي من جاء بعدهم لكن هم ما كانش فيهم حد نخال ابدا
فقارون كان من انا عايزك تف عند مين دي وتتأنى شوية في فهمها كان من واحد من لا نباهى ولا اصل ولا مروءة واحد كدهو من رجال الاعمال الجدد يروح البنك ياخد له مسلا آآ
تلاتين اربعين مليار بضمان ميدان التحرير ويقول لك البنوك ايه ؟ البنوك ولا حد يستعبطها ولا اطلاقا حد يعرف يلعب بالبنوك ولا الكلام ده. ده احنا عندنا قوانين من نار
ها وطلع يا ريتهم عملوا ضمان ميدان التحرير يا ريت يطلع ياخد له اربعين مليار وبعدين ياخد له مكتب فخم في عمارة ضخمة جدا وجب له سيارة افخم سيارة وبتاع وجيب له تلاتة اربعة
واحد يجري قدام السيارة وواحد يفتح له الباب واحد يشيل الشنطة وبتاع والبيه وصل وسع ياد انت وهو للبيه وبتاع والكلام ده وبعدين بينتج ايه صاحبنا ده حاجة او قارون كان واحد زي دول كده
من قوم موسى فبغى عليهم لماذا بغى لاننا اتيناه من الكنوز ما ان مفاتحه لتنوء بالعصبة اولي القوة ده يبقى لئيم ولا لأ لئيم لان النعمة تحتاج الى شكر مش بطر
يا ايها الانسان ما غرك بربك الكريم الذي خلقك فسواك فعدلك يوم الجاهل يقول ايه؟ غرني كرمه ابو الكرم يغر الا اصحاب اللؤم الشريف الذي ورس الشرف والمروءة اذا صنع اليك جميلا
تفضل تخدمه طوال عمرك وتشعر انك لم تؤدي الجميع هو ده اصحاب المروءات انما اللي قام دائما النعمة تقلب معهم الم تر الى الذي حاج ابراهيم في ربه. ليه ان اتاه الله الملك. طب ده يغر
يخلي الواحد يغتر يعني ويتفرعن كده ويركب على رقاب العباد الا ازا كان لئيما فالله عز وجل اتاه من الكنوز ما ان مفاتحه لا تنوء بالعصبة اولي القوة. يعني انا عايز اقول النهاردة مسلا لما قرأت في الموسوعة العالمية لاغنى اغنياء العالم
قالوا اغنى رجل في العالم  سروته مية تسعة واربعين مليار دولار ده في زلك الوقت لما انا قارن الكلام ده من كم سنة يعني مية تسعة واربعين مليار دولار طب ايه رأيك ان دي كانت الفكة اللي مع قارون؟ لما كان يحب يشخشخ جيبه كده
ها يبقى في امية تسعة واربعين مليار ليه ؟ لان الاية بتقول اهو ما ان مفاتحه لتنوء بالعصبة اولي القوة يا تسعة عشرة عشرين عضلات كده ومش عارفين يجيبوا مفاتيح
فما بالك بما في الخزائن خلاص؟ يبقى قارون ثروة فاجرة اذ قال له قومه لا تفرح ان الله لا يحب الفرحين انا عايز النهاردة ساقف عند خطاب الدعوة لان في هجوم على السلفيين الان
هجوم فاجر بغيض وساذكر لكم لم السلفيون اصل دعوتهم واصل عملهم حراسة الدين وتعبيد الناس لرب العالمين هي دي وظيفة السلفيين وارجو الا يتركوها والا ذابوا ولم يكن له قيمة
وانا اشبه السلفيين بالتنين النائم او الذي ظنوه نائما وكنت قرأت حكاية ان جماعة من البحارة آآ وهم في المحيط وجدوا جزيرة ضخمة قال لك بقى نرسي المراكب ونقعد على الجزيرة دي ايه فلما مشوا في الجزيرة عجبهم نعومة ايه؟ ملمسها والصخر اللي فيها جميل وكده
بس ضخم اوي فقال لك خلاص نستوطن في هذا المكان وبعدين بدأوا يجيبوا حطب والكلام ده ايه عايزين يشووا سمك ويشوي لحمة وكده حط للحطب ولعه في نار وبتاع وبعدين بدأوا يشووا اذا بالجزيرة تتحرك
فتحركت الجزيرة واذا هم يكتشفون انه كان تنينا نائما فلما ولعوا النار على ضهره استيقظ انا اقول لكم السلفيون كهذا التنين النائم لما اسقطوا القنوات الفضائية بغباء شديد وكان الغباء
من اجل نعم الله علينا كان غباؤهم كان من اجل نعم الله علينا لان انت عارف قناة فضائية لو كانت فاتحة ايام الثورة كنا فقدنا رصيدنا كلنا صح ولا لأ
اه ليه ؟ كت هتستخدم اتقفلت كنا كلنا زعلانين وغضبانين لماذا اغلقوها؟ يتركوا القناة الشيعية تلتاشر قناة شيعية وبعض القنوات النصرانية وبعدين حتى مش يلعبوها بذكاء يقفل لك قناة ويسيب لك واحدة لأ قفلها كلها ضربة لازم حتى القنوات التي كانت تبث من
خارج مصر كمان اتفقوا مع الاقمار الاخرى قال لك اقفلها هي كمان اتقفلت قنوات  بدأ بعض الشيوخ يدافع عن القنوات في برامج التوك شو والكلام ده. شفت انا لقطة لبعض المشايخ وهو بيدافع عن القنوات الفضائية
يوم البنت اللي بتزيع وكان معها خمسة ستة من الطابور الخامس مش مديين له فرصة يتكلم تقوم تقول له ايه تقول له انا عايزك تقول لي دلوقتي فائدة واحدة الفضائيات دي كلها عملتها للمجتمع المصري
فايدة واحدة بس هو الجواب الطبيعي عن السؤال ده من وجهة نزري كانوا يفتحوا خط تليفون للجماهير وكل واحد يقول اللي عنده ساعتها يعرفوا ماذا فعلت القنوات الفضائية في الناس
بس يفتحوا خط تليفون ويسيبوا الناس يتكلموا  الله اكبر كان كان الجواب الطبيعي اهذا ما الذي فعلته القنوات الفضائية كما قلت لكم افتحوا خط الهاتف للناس ليقول كل انسان ما الذي حدث له؟ لكن كان القصد هو تهميش هذه القنوات لانها
كادت ان تتجاوز الخط الاحمر الذي رسموه هم لها. هتعدي الخط الاحمر فانا اقول لما حدثت تعديلات الدستورية الاخيرة وظهر فيها اهل الديانة بقوة وحصل ما يجب الاكتساح وان كانت التعديلات
هذه لا تفرح كثيرا. ليه؟ لاننا ندور ما بين الاسوأ والسيء يعني الدستور قبل التعديلات كان جيفة منتنة وبعد التعديلات كان جيفة فانت لو هتقف جنبي واحدة من الاتنين هتقف جنب مين
جنب الجيفة فاحنا مش فرحانين يعني ذاك الفرح الكبير لكن اخترت السيء وتركت الاسوأ ومع ذلك كان واضحا استجابة الناس لاهل الدين والمشايخ. ان هم يصوتوا على التعديلات. قبولها يعني
لم يتخيل العالمانيون دول الطابور الخامس ان السلفيين لهم وزن. ابدا ولم يفكروا ابدا ان الفضائيات ودروس المشايخ والكلام ده كان لها ابلغ الاثر واحدثت زلزال حقيقيا ليس في مصر وحدها بل في بلاد كثيرة. انا اعرف من خلال المكالمات والرسائل والكلام ده
ان الفضائيات عندنا في مصر فتحت تونس. تونس بلد فتحتها الفضائيات المصرية  ليه كان النت مراقب وكل حاجة مراقبة لكن ما يقدرش يراقبوا الهوا. فتعلموا دينهم وعرفوا كل شيء عن دينهم وهم امنون
في بيوتهم. فتصور هؤلاء ان معهم جرايد. ومعهم فضائيات ومتصورين ان الجرايد بتاعتهم هي اللي الجمهور بيقرأ وواقفين طوابير على جرايدهم يعني. ولاننا لا نملك الا هذا اللسان ونملك الصدق ان شاء الله في قلوبنا ومحبة ديننا. كان هذا الزخم غير المتوقع
كنا نعرفه لكن هم لم يكونوا يعرفونه. فوجئوا بالتنين النائم يتحرك فبدأ الهجوم بدأ الهجوم من هنا. هجوم سافر جدا. وظالم. وبدأوا تعلقوا بكلمات كلمة شيخ يعقوب وغزوة الصناديق والكلام ده. حتى لو كنا
الشيخ يعقوب افرط في فرحته وهو مش اقل من الرجل الذي وجد فقال اللهم انت عبدي وانا ربك. اخطأ من شدة الفرح مسلا مع انني في تقديري شايف ان المسألة ما تفرحش. زي ما قلت لك انا واقف جنب جيفة
واخد بالك ازاي؟ لكن كان فيه معنى معين دندن عليه الشيخ وهو ان الجماهير صارت ضيعة لاهل الديانة من المشايخ. هو ده المعنى اللي قصده. مع قطع النظر قدر يعبر عنه من فرحته ما قدرش يعبر عنه
والشيخ يعقوب له كلمات اشد من دي ليه مسكوا في دي بقى دلوقتي وليل نهار تفتح اي جريدة غزوة الصناديق تفتح التوك شو غزوة الصناديق تفتح المش عارفين تلاتين واحد مقدمين للنائب
كل عام دعاوى ضد الشيخ محمد يعقوب عشان يحولوه لمحكمة الجنايات. ليه؟ ايه اللي حصل يعني؟ ايه فيها يعني هو ده الكلمة دي تساوي كلمة الانبا بيشوي ان احنا ضيوف عليهم من الف وربعمية سنة
لو حطيت دي جنب ديت دي تساويها الكلمة بتاع الشيخ محمد يعقوب تساوي الكفر البواح الذي تكلم به الدكتور يحيى الجمل قال لو ربنا نزل من السما وخد سبعين في المية يحمد ربنا. فجعل للكون الهين
تعالى الله عما يقول الظالمون علوا كبيرا يعني ربنا اللي خد سبعين في المية يحمد ربنا اللي يوفقه انه خد سبعين في المية في جريدة جابت سيرة عن الموضوع ده
في برنامج تلفزيوني قال كلمة واحدة عن هذا الكفر البواح عشان تعرفوا كيف يكيل القوم ونحن تعودنا ان اللي ييجي علينا ما بيكسبش فاحنا مش منزعجين. لسنا منزعجين من هذا
بل انا اتذكر الان حكاية ذكرها شيخ الاسلام ابن تيمية رحمه الله في الصارم المسلول على شاتم الرسول عليه الصلاة والسلام. يقول حدثني بعض الفقهاء ممن كانوا يغزون الروم  قال كنا نحاصر الحصن شهرين وثلاثة وستة
حتى نكاد نيأس من فتح الحصن فاذا شتموا الرسول وقع الحصن في ايدينا فكنا نتباشر بسبهم لنبينا مع امتلاء قلوبنا غيظا مما يقولون اصل توه ما سب النبي يبقى ايه الفرج قرب
ها بيقول لك مع اننا كنا حننفجر من الغيظ ومن انهم يسبوا النبي ومع ذلك اول ما يسبوه كنا نقول جاء الفرج فما يسبونه عليه الصلاة والسلام ولا يقعون فيه الا ويسقط الحصن
انا كفيناك المستهزئين. فاحنا تعودنا على هذا ربما الجماهير التي لم تمارس الضغط المباشر ولا المحاسبات المستمرة لا تشعر بهذا لكن نحن كنا في قلب الاتون طيلة عمرنا ومش عايز النهاردة اتكلم وادعي بطولة واقول لك ما تكلمش الا بعد ما سقط النزام والكلام لأ انا لن احكي ما ما الذي جرى انتم كلكم
قد تتصوروا الذي جرى. مش معنى زلك ان انا بحرك ايديا ورجلي ان الدنيا ماشية زي الفل يعني. لكن اريد ان اقول لكم ان دي علامة انتصار شايفين السلفيين فجأة زهروا فجأة لهم قوة في المجتمع مش طبيعية
ما كانوش مقدرين آآ حسابها اطلاقا. فبقوا زي المجانين بيضربوا ضرب عشوائي يمين شمال خبط لزق مش عارف بيضرب فين فانا عشان كده بقول لكم لا تغضبوا. ولا تنزعجوا من هذا الهجوم. لكن
لابد ان نكون على الشرب الاول نقف على حراسة الدين وتعبيد الناس لرب العالمين ان لان النصر يتنزل من السماء كما يتنزل الرزق لو احنا دولة عظمى وماسكين العالم كده من رقبته
وحبينا نؤدب اليابان نقدر نؤدب اليابان مثلما فعلت تسونامي نستطيع ان نحدث فيهم من الخسائر حكاية مثلما فعلت سنني زلزال على بعد اربعة وعشرين كيلو في قاع المحيط لمدة دقيقتين ونصف
يعقبه تيار الماء بسرعة سبعمية وخمسين كيلو متر خمسمائة ميل بسرعة الطائرة وبارتفاع عشرة متر وانت عارف مية المحيط مية مالحة تقيلة. مش زي الماية العالبة التقيلة يعني تشيل. وزرتطمت بحاجة تضيعها على طول
خسرت اليابان اكتر من متين وخمسين مليار مبدئيا مبدئيا. واكتر من عشرين عشرين الف انسان والمدينة اللي لم يبقى فيها الا المستشفى اللي انتم كنتم شاهدتوها كلكم اتشالت من على الارض
ومراكب كانت زي الريش في الشوارع والبتاع والكلام ده. ما هو النبي عليه الصلاة والسلام لما قال نصرت رعب مسيرة شهر. مسيرة شهر يعني يكون بيني وبين العدو مسيرة شهر وهو مرعوب مني
مع ان انا بيني وبينه شهر كامل مشيا على الاقدام اين ذهب سلاح الرعب؟ انا ما باقولش الكلام ده يا شماتة يعني آآ لأ بس باديكم اوريكم كيف اذا استقمنا على امر ديننا وكنا على الشر
الاول كيف يمكن ان ينصرنا الله سبحانه وتعالى؟ اهو حزام النار لما انا شفته على الخريطة لقيته لافف امريكا اللاتينية وامريكا الشمالية واليابان ورايح ناحية اندونيسيا وماليزيا. حزام النار بتاع الزلازل كلها اللي موجودة في العالم
فانت حاطط رجل على رجل والخسائر بالمليارات. فكيف اذا استقمت وكنت عبدا لله ده كله واحنا ماشيين نهبج كلنا. نهمبج كده وبتاع وبنلعب بديلنا وما فيش عبودية كما ينبغي والكلام ده
كيف لو كنت عبدا رجعت عبدا كما امرك الله عز وجل؟ فانا عايز اقول الهجوم التتري الان على السلفيين شيء نحن نتوقعه بل بالعكس انا عايز اقول لكم حاجة قبل ما تحدث هذه الثورة ما كتوش حاسين ان فيه فخ للسلفيين قادم؟ الجرايد والمجلات واه
واخطر رجل ضد مصر الشيخ ياسر برهامي مسلا. ده اخطر راجل ضد مصر. يعني اخطر من عزام عزام واخطر من جواسيس الموساد واخطر من جواسيس السي اي ايه والاف بي اي والجماعة دول يعني هو ده اخطر واحد على مصر كلها في العالم
والجرايد لمدة تلات شهور عمالة تتكلم علينا تفتح آآ الجرايد تلاقي احنا كنا نجوم الساحل يجيبوا صورنا وده اخطر حاجة على المش عارف مين وده اخطر ايه على مين احنا كنا حاسين ان فيه مطب قادم وفيه اعتقالات جماعية لنا
كرؤوس للسلفيين علشان يقطعوا دبر تيار السلف. ولكن وقى الله شرها. وقى الله شرها. جت القصة واتقلبت الدنيا رأسا على عدل. لكن احنا كنا حاسين بهذا ونكاد نلمسه تماما. ليه؟ احسه ان الناس بدأت ترجع لربنا سبحانه وتعالى. باقل قدر من
كانت انا مش عايز اطلع كتير واقول لكم القنوات الفضائية كانت من جوة الاستديوهات شكلها ايه. ده كانت كوميديا لو انتم استوها بما آآ يعني يا بما امكانيات القنوات الاخرى كانت كوميديا فعلا
انك انت تجيب لمبة فلورسنت وعمالة تعمل كده ياد اعدل اللمبة ياد وبتاع وجب لك بتاع تيك وتحطهم على راسك عشان خاطر الاضاءة تبان وبتاع الكلام ده وتعمل كده تلاقي خيال ايدك رايح جاي ها ما فيش اي امكانيات اطلاقا
ابدا. لكن احسب انه كان فيه صدق صدق هو ده الذي مد جسور الدفء بين هذه السلة البسيطة اللي بدأت وآآ انتشرت في مصر كلها وبين الجماهير. فانا ارجع واقول الهجوم على السلفيين لازم تعرفوا ان
في الايام القادمة هجوم تتري تتري فانا عايز اخوانا القائمين على الدعوة نصيحة لي من اخ لاخوانه ومن اب لابنائه ان يتفطنوا جيدا لما يحاك بهم لو انا الكلمة اللي انا باقولها النهاردة اهي
هتطلع على اليوتيوب بكرة. تلاقي التوك شو شغال علي. ليه ؟ عشان عملت مقارنة ما بين غزوة الصناديق وما بين الكلام الكفري اللي قاله يحيى  وان كلهم صم بكم عمي لا يتكلمون
خالص ليه بقى ؟ يحيى الجمل على راسه ريشة وقد اخطأ في الذات الالهية يدفن يبعت جواب من تحت لتحت لرئيس الوزرا. يقول له معلش انا اسف خانني لساني. طب ما تقول
الشيخ يعقوب خانه لسانه وخلاص وتيجي في على الخبر مجهول وتبطلوا طمطمة. مسلا. لكن حتى تعلموا ان القوم يكيلون بمكيالين ويلعبون على الحبلين فلا تنزعجوا لسة القادم اسوأ من جهتهم بالنسبة لنا وهو كله يصب في رصيدنا. بس انا عايز انبه اخواني ان هو بقى يحافز على الكلام بتاعه
ويزن كلامه علشان ما يقعدش يطنطنه ضيع عليهم الفرصة وتكلم فيما تحسن تكلم فيما تحسب. الذي جامع الناس جميعا اليك ومد جسور الدفا بينك وبينهم هو الدين يبقى لا تتركه وتمسك به. النهاردة في قصة قارون عندنا مفارقتان في اسلوب الدعوة
الجماعة لما لقوا قارون طغى وتجبر وطلع وطار بجناحين. قالوا له ايه؟ وصايا وابتغي فيما اتاك الله الدار الاخرة ولا لا تنسى نصيبك من الدنيا واحسن كما احسن الله اليك
ولا تبغي الفساد في الارض ان الله لا يحب المفسدين. كم وصية؟ خمسة كلمة لفظة ما عند الاصوليين تفيد العموم. في العموم له الفاظ. منها ما ومن والاسماء الموصولة والذي والتي واللائي والذين والالف واللام
في معاشر كلمات زي معاشر الجميع وكله كلام زي كده يعني كل ما تلاقي لفظة زي كده في جملة تفيد العموم. يعني ايه تفيد العموم؟ يعني ما تركت شيئا الا عمته
طيب هو قارون ايه اللي كان بيملكه؟ المال. فقط فلما قالوا له وابتغ فيما اتاك الله الدار الاخرة وما من صيغ العموم. وهو لا يملك الا المال. فيبقى تأويل الاية على وجهين. اما يكون اللفظ عام والمراد بالخصوص وهو المال
او المراد به عموم المال فكأنهم قالوا له ابتغي في كل ما اتاك الله الدار والاخرة لان المرء اذا فعل الشيء لا يقصد به وجه الله كان سرابا بقيع. لم يكن له قيمة
ده الاول. وهذا الذي لا يجوز غيره ان تؤصل الاصل ما تقولش عشان راجل غني ابتدي له بالغنى والفلوس وآآ باعزق فلوسك واهيص طالما في المباح. لأ الناصح انما يدل على الطريق الصحيح اولا ثم يتدرج
فاول شيء يقال ولا يجوز ان يقال غيره ان يقال له ابتغي بعملك وجه ربك ده اول حاجة وقد بدأوا بهذا. وابتغي فيما اتاك الله الدار الاخرة. ولا تنسى طيبك من الدنيا
هو ده بقى فقه الدعوة دعوة الاغنياء لها لون. دعوة الفقراء لها لون. دعوة المبتلى له لون. دعوة المعافى لها لون اوعى تخلط بين هذه وتلك يعني لما يجي لي واحد مسلا يقول لي انا عندي آآ مشاكل والحمد لله التزمت وجاي احكي لك مشاكلي
وحياتي اتفضل. يقول لك انا لما باحب اتغدى ما اعرفش اكل الا في باريس. اركب الطيارة واطلع على باريس اكلة سمك وارجع. تمام؟ اوعى تقول له طب يا ابني آآ مرواح باريس ومجيته اكلة السمك دي تكلفك كم؟ يقول لك تكلفني مسلا بتاع آآ عشرين الف دولار
قلت له يا ابني كفاية عليك يعني انك تاكل بخمسين جنيه وتصدق بالباقي دي داخلة غلط ده واحد لاول مرة بيحكي لك. لسة وممكن حياته لا تنتزم الا بهذا تطلعه من هذا ما ينفعش
فالاول خالص اشتري وما تبعش اعرف كل شيء عنه. ابحث عن مفاتيح هذا الرجل الاول دي الداعية الناجح لان المدعو هو البضاعة بتاعته وانا عايزك تعامل المدعو زي اي جنيه
انت كراجل تاجر بتدخل السوق عشان تكسب. تعمل ايه قبل ما بتشتري البضاعة؟ بتعمل دراسة جدوى. هل ممكن انا اذ حرست واعمل محل الماز في ارياف ممكن اعمل حاجة زي كده ؟ ما انا معي فلوس
اعمل محل الماز في عزبة طب فين اللي هاشتري ؟ على طول يقول لك ده راجل ما بيفهمش في التجارة لكن انا ممكن اعمل كشك متر في متر وابقى مليونير من الكشك ده
يبقى فيه حاجة اسمها دراسة جدوى فانا المدعو اللي امامي ده انا راجل بتاجر معه عايز اكسبه. لازم اعرف منظومة حياة هذا الانسان اوجه اسئلة واجعل حكمي في النهاية. فما اقدرش اقول له يا ابني تصدق بالباقي واعمل كزا وخلي كزا والكلام ده
لو انا لمست في مفاتيحي ما يدعوني الى مثل هذا فهم بيكلموا قارون الاول نصحوه بما يجب عليهم ان ينصحوه وان يكون عملوه لله. مش نافعة معه بس ادوا اللي عليها. كلمة وعدت
وبعدين قولوا قال له نحن لا نطالبك ان تكون فقيرا. ولا تتمتع بمالك. لا. تمتع بمالك طالما انه مباح كل واشرب كما تريد خلاص؟ وابتغي فيما اتاك الله الدار الاخرة ولا تنسى نصيبك من الدنيا. مش معنى
ان انت هتبقى متدين ان حياتك هتبقى ضلمة. ده فيه ناس على الانترنت لسه من يومين بيقولوا هم السلفيين دول بيضحكوا اه والله كده. قام واحد متطوع وجايبين لهم صورتي وصورة اخ قفانا لبعض ومبسوطين اوي
بوقي انا من هنا لهند. وحطوا الصورة على الانترنت تقدروا تدخلوا وتعرفوها كمان. ها؟ قال اهو يا مزقططين وبيضحكوا اهو يعني هل السؤال هل السرفين دول بيضحكوا دي معناها ايه؟ كان احنا معقدين
دنيا ها مرة واحد من اخواننا الدكاترة بيقول لي ايه بيقول لي انا عايز آآ اتزوج واختار لي عروسة. قلت له طيب في آآ آآ بيت محترم جدا وآآ اسرة محترمة جدا الاب مربي بناته جدا وبتاع وآآ ده انا اثق في هذا البيت يعني
وبنتهم منتقبة وعفيفة المنتقبة. ازاي اتزوج منتقبة عشان تقول لي قم اقعد. الله انا قلت له انت فاكر النسوان بيقولوا قم واقعد برضو ها ده لبست نقاب ما لبستش نقاب كلهم نساء ها
ولا فاكر انها غفير جوة البيت؟ لأ يا ابني ده الشاعر بيقول يعربن عند بعولهن اذا خلوا واذا هم خرجوا فهن خفار ها يعربن عند بعولهن اذا خلوا. اول ما تخلو المرأة المنتقبة دي بزوجها تقول كلام ما يقولوش
حبيبة في الدنيا ولا يخطر على بالهم يقولوه بس لما بيخرجوا ده انا قرموط اعجبك. ها واذا خرجوا واذا هم خرجوا فهن خفار يعني محترمات. ازا المرأة من دول خرجت في الشارع
ما تقدرش تعاكسها تحس انها زي الغفير ها؟ ليه؟ صينة تحفظ عرضها لا يطمع فيها فاسق سيرتها اذا خرجت انما في بيتها دي قصة مختلفة خالص. فهم متخيلين ان الناس لما يقبلوا على الله حياتهم فيها جفاف
وابدا والله نحن اسعد بالدنيا منهم نحن اسعد بالدنيا منهم والله وبالله وتالله وانا قلما احلف نحن اسعد بالدنيا منهم هم معذبون ليلا ونهارا انا اشتغلت في شغلانات كتير بالزات لما كنت شغال بقال وكده كان بييجي علينا زباين كتير
كنت انا اعرف رجل كان عنده برجين في آآ مصر الجديدة وكان عنده سوبر ماركت ضخم جدا وكان بيورد لنا بضائع والكلام ده وهذا الرجل كان من الاغنياء وكان اذا نام لا ينام الا في سيارته. شف عنده برجين وعنده
فيلا وعنده كم سوبر ماركت هناك في في مصر الجديدة والكلام ده ولما ينام ما ينامش غير في السيارة ليه؟ الله عز وجل ابتلاه بامرأة. ادبته. وشر الرجال من تؤدبه امرأة
وطبعا الولاد كلهم طالعين امهم بتعيط ليل نهار. وانا لولا انتم ما كنت سبته من زمان ده انا عشانكم انا ضحيت بشبابي ده انا مش عارف مين ده انا كزا ده انا كزا. طالعين العيال الله المستعان. ما بيشبعوش
واخدين الفكة اول باول والمجمد اول باول والاب مش عارف يعمل اي حاجة لحد ما دخل عليه ولد وكان بيبيع الخمر على فكرة في المحلات بتاعته دخل عليه ولد من ولاده قال له انا هدبحك
وانت نايم هدبحك قال له الكلمة دي ما عرفش ينام في بيت كان يركب السيارة مرسيدس بتاعته. ويمشي في شوارع القاهرة يلف. ويراقب المرايات ازا لقى سيارة بتتبعه كده ولو من بعيد يقف ويعمل تمويهات شغل آآ في الشوارع. لحد ما يتأكد مائة بالمائة انه لا سيارة تتبعه
ييجي في الشارع ويقفل المسوجر ويفرد الكرسي وينام. اوعوا تصوروا اللي بيظهروا يضحكوا امام الكاميرات والكلام ده حياتهم لأ نحن السعداء حقا. فهو انا بقول لك كثير من الناس بيتصور انه اذا
التزم هيفقد المتع التي يتمتع بها. انا باقول له لأ لكنت غنيا ومتعود على مستوى معين من المعيشة الاسلام بيبيح لك. انك انت تتمتع بهذا طالما انه حلال  ولا شيء اغيب
جاء رجل اشعث اغبر للنبي عليه الصلاة والسلام هدومه مقطعة. قال له ارب مال ان  عندك فلوس يعني؟ قال نعم. قال من اي المال؟ عندك ابل ولا بقر ولا غنم ولا جاموس ولا فكة ولا قال من كل المال
قال ان الله اذا انعم على عبد نعمة احب ان يرى اثره على عبده يعني ما وافقوش على الهدوم المقطعة اللي لابسها والكلام ده وهو عنده فلوس. فطالما انك انت ما لك حلال
اتمتع ما فيش حد قال لك لأ خلاص دي ولا تنسى نصيبك من الدنيا. واحسن وازا كت ناسي افكرك. هو انت كنت فين؟ كنت مين في قوم موسى كت ايه؟ من
ولا ناسي ها انت كت من يعني واحد كدهو فاحسن كما احسن الله اليك. ما كانش عندك؟ واعطاك. فيقوم عايز بيفكروا يدي له اللقطة دي عشان يفتكر الانسان النبيل يعمل زي ما عمل الجماعة الابرص والاقرع والاعمى. الاعمى قال ايه
لما قال لعابر سبيلي انقطعت بي الحبال. ولا حيلة لي الا بالله ثم بك فهل تعطيني غنمة اتبلغ بها في سفري؟ قال له يا هذا لقد كنت اعمى فرد الله علي بصري
وكنت فقيرا فاعطاني كل الذي ترى. فخذ ما شئت ودع ما شئت. فوالله لا اليوم شيئا قال له ايه ؟ امسك عليك ما لك فان الله رضي عنك وسخط على صاحبيك. فهم بيفكروه احسن
وفكروه بتاريخه بقى. كما احسن الله اليك ولا تبغي الفساد في الارض اي منع آآ ان تعطي المال لمستحقيه. لذا اكبر باب من ابواب الفساد او من اكبر ابواب الفساد ان تمنع المال مستحقيه
هو المرأة اللي اللي في قصة اصحاب الغار اللي انتم عارفينها. لما راحت لابن عمها وقعد منها مقعد الرجل من امرأته. المرأة دي عملت ايه الحديث بيقول اصابتها سنة اي اصابتها مجاعة فراحت لابن عمها
وهو اقرب الناس اليها عشان يحافز على لحمها على ايه؟ فراودها عن نفسها. فابت. عفيفة الرواية بتقول ايه؟ ثم جاءته ثم تفيد الترتيب مع التراخي يعني كأنها لفت لفة على حد من الناس يدي لها حسنة يدي لها لقمة
ما لقتش لم تجد احدا يعطيها. قامت راجعة لابن عمها تاني طالما المسألة ضايعة ضايعة ابن عمي اولى من الغريب ها فرجعت تاني له. فراودها عن نفسها فرضيت واعطاها ستين دينارا. وانت عارف
الفواحش والكلام ده تبص تلاقي ساخي اوي عايز آآ اي مبلغ تاخد اي مبلغ ستين دينار يعني كان حاجة آآ حاجة فخمة يعني. عطوها ستين دينار. انتم عارفين بقية القصة
الشاهد المرأة دي كانت عايزة تزني كان لها رغبة تزني يعني؟ ابدا. ايه اللي خلاها تسلك سبيل الزنا؟ حاجة. لو سددنا هذه المرأة كففنا شرا عن المجتمع كله وهذا واضح من حديث ابي هريرة في الصحيحين رضي الله عنه قال صلى الله عليه وسلم قال رجل لاتصدقن الليلة
صدقة خرج الرجل في الظلام الليل لقيه رجل حط في ايده الصدقة ما بيعرفش يطلع مين اصبح الناس يقولون تصدق الليلة على سارق. يعني ده ده ده لهفها كده برد بدل ما يتعب نفسه يحط ايده في جيب واحد ولا يتسلق ماسورة ولا بتاع. خد المبلغ. زعلان. ان الصدقة لم تقع في يد
فقال الحمد لله على سارق. هنعمل ايه بقى؟ نصيبي. فلما رأى ان الصدقة لم تقع في موقعها اراد ان يكررها. خرج برضو بالليل قابلته واحد. قام حاطط لها المبلغ في ايديها. فاصبح الناس يقولون تصدق الليلة على زانية
ده انت ده انت بيضالك في في الشارع بقى ولا ايه! ها لأ كل شوية الاقي عضم في الكرشة بقى يعني مرة سارق ومرة زانية زعلان قال الحمد لله على زانية لاتصدقن الليل كله بصدقة وكل واحد عايز يقع الصدقة تقع في يد ايه؟ من يرى انه ايه؟ يستحق هذا
قبل واحد حط الصدقة في ايده فاصبح الناس يقولون تصدق الليلة على اغانيه. الله! يعني مش محتاج انا تصوري انه كان هيروح برضه الليلة اللي بعدها يدور على واحد يتصدق عليه عشان الصدقة
تقع في الموقع الذي يريد يعني. فجاءه ملك في صورة رجل. فقال له اما صدقتك فقبلت انت لا يعنيك راحت فين. اهم حاجة خرجت منك. بس. اما راحت فين دي مش قصتك؟ اما صدقتك فقبلت. واما السارق
فلعله يستعذ. واما الزانية فلعلها تتوب. واما الغني فلعله يخرج الذي عنده الوكانز عليهم مش راضي يطلعه يقوم يغار ويطلع الايه فمنع المال سواء كان الزكوات او صدقات على المجتمع ده من اوسع ابواب الفساد
فبقول له ولا تبغي الفساد في الارض بان تمنع المال مستحقيه ان الله لا يحب المفسدين  كعادة اي لئيم قال انما اوتيته على علم عندي. فاكرينها كده جاية كده بايلات. لأ. ده انا
اخ كبير اوي. وحاسبها صح. وعارف ان واحد وواحد يساوي تلات تلاف. ها مش زي عندكم واحد وواحد يساوي اتنين لا ده انا راجل بفهم وراجل كزا وارجع كل الفضل اليه
قال انما اوتيته على علم عندي. كنت عارف ان انا ابقى غني. ومش كده بس. عمل حاجة كمان يستفز بها هؤلاء الذين وجهوا له النصيحة في ارق صورها ركب بقى في الموكب بتاعه عشان حتى يكسر قلوب الفقراء
ويكسر قلوب هؤلاء الذين احسنوا دعوتهم بالحسنى. فخرج على قومه في زينته شوف بقى يا زينة فرعون يعني مش هقول لك بقى شف بقى راكب فرس مطعم وقدامه كم حمار وراكب حمار يفتحوا له السكة ونهقه كده عشان يفتحوا الايه ؟ يفتحوا السكة للفرس المطعم ده راكبه
قارون ها وناس وراه وناس قدام وبتاع وطبعا يبدو ان كان فيه اعلان ان قارون هيطلع فالناس على الجانبين ايه واقفين يتفرجوا على الموكب فكان الناس فريقين الفريق الاولاني الطبيعي العوام قال الذين يريدون الحياة الدنيا
يا ليت لنا مثلما اوتي قارون. امه داعية له. ها ذو حظ عظيم. ودي طبيعة العوام. المتغطي بهم عريان اوعى تقول انا ورايا جيش وورايا امم وورايا الكلام ده. كرجل تدعو الى الله
المتدثر بهم عريان ممكن يبيعوك يعني انا مسلا راجل عمال انتقد وبتاع وعمال اشتم وبتاع ومش عارف ايه الكلام ده. تلاقي الدنيا كلها راكبة بعضها وبيحضروا عندك ليه؟ لان انا بفش غل كل واحد فيهم. بس مين اللي هيروح في داهية؟ انا. لكن
كنانة فشيت غلك فلان الفلاني يفعل كزا وكزا. قاتله الله قبحه الله لابد ان نفعله. مش عارف ايه الكلام ده! انا اللي في وش المدفع وانت في امان ما هم العوام كده
خلاص بس عشان تعرف طبيعة العوام. ما تقولش ان احنا بقينا تلات الاف بقينا خمس تلاف بقينا عشر تلاف ها القصة مش كده خالص بدليل لما ربنا خسف بقارون الارض. الجماعة اللي كانوا بيقولوا يا ليت لنا مثلما اوتي قارون. قالوا ايه
واصبح الذين تمنوا مكانه بالامس يقولون وي كلمة توجع او عجب كان الله انا عايزك تقف عند الكأن دي وي كأن الله يبسط الرزق لمن يشاء من عباده ويخدم. لولا ان من الله علينا لخسف بنا. الحمد لله ان احنا ما كناش معه
والا كنا بقينا تحت الارض. دلوقت. ما هو في طائفة من الناس لا يؤمنون حتى يروا العذاب الاليم لازم يشوف العذاب لازم يبقى هو عبرة. ما ياخدش عبرة من الخلق. لأ
كان بعض السلف يقول اللهم لا تجعلنا عبرة واجعل لنا عبرة. واحد يستفيد مننا فده لسه بيقول يا ليت لنا مثلما اوتي قارون انه لذو حظ عظيم. وبعدين بعد ما قارون اتغسل بالارض بيقول الحمد لله
ان احنا ما كناش معه الفريق التاني بقى اللي هم اهل العلم. وقال الذين اوتوا العلم ويلكم انا عايزك تفرق بقى بين اسلوب الدعوة لقارون واسلوب الدعوة للعوام ويلكم دي كلمة لطيفة جميلة خفيفة ولا كأنها طوبة ورا بيتك بها شديدة طب ازاي الشديد يقلل
اللي يقال للعوام. ها وبعدين ييجي على قارون يحسسه عليه يترفقوا بقارون ويشتد على العوام. قال لك اه. ناس فاهمين اصول الدعوة العامي ما ينفعش تاخد وتدي معه هتضيع منك القضية
العامي اداها له في وشه يعني واحد ما بيصليش. تقول له ايه من ترك الصلاة كفر ده كلام النبي عليه الصلاة والسلام ان العهد الذي بيننا وبينهم الصلاة فمن تركها فقد كفر
واسيبها له مقفولة كده. لكن اول ما ابتدي افصصها له ضيعت الموضوع واقول يا جماعة فقد كفر لازم تفهموها صح. مش معناها انه كافر لا لان الكفر كفران كفر كزا وكفر كزا
وازا فعل الكفر الكزا يبقى كزا والكزا يبقى كزا ضاعت القضية ولا لأ ؟ ولا انك انت في الاخر طلعته مسلم ها ما انت هتقول له ما انت هتقول له مش معنى ذلك لابد ان تكون جاحدا حتى تكون كافرا فان لم تكن جاحدا فانت مسلم عاص او انت مسلم فاسق او انت مش
بالكلام ده. في الاخر يا مولانا انا مسلم ولا كافر؟ انا انا مش جاحد لا اله الا الله محمد رسول الله. والله فرض الصلاة على النبي انت كسلان مش فاضي. عندي شغل كتير. انا بقى مسلم ولا كافر يا مولانا؟ لأ يا ابني مسلم. خلاص
مسلم خلاص بلط في الاحيط والارض وخلاص. ها طلعوا مسلم في الاخر يبقى هيصلي ولا هيسيب الصلاة؟ هيسيب الصلاة يبقى ما ينفعش احاديث الوعيد تفسرها للعوام. وده كلام سفيان الثوري واحمد ابن حنبل
قال لا تفسر نصوص الوعيد. سبها له كده. خوفه بها من ترك من ترك الصلاة فقد كفر وسيبها له فقد كفر كده مقفولة كده. لكن اول ما تخصصها له ريحته
فهنا دول ناس منكبين على الدنيا. وبيقول يا ليت لنا مثلما اوتي قارون انه لذو حظ عظيم. ايه المناسب ان يقال ناس زي دول ميتين على الدنيا. ادي لهم سن الترغيب ولا ترهيب؟ ترهيب! ما هو ده من الخطأ
جسيم واحد ييجي عاصي والعصيان راكبه وحكى لك تقوم تفتح له الرجاء من اوسع الابواب وتقول له ذنبك مهما عظم شيء ورحمة الله وسعت كل شيء. ايوة اخرها شوية. بعد ما تفك مفاصله
ها قل له الكلمتين دول لحد ما تشوف الوعيد هيكون مردوده ايه عليه ازا لقيت الوعيد مش محوء فيه زود العيار ها ما جبتش سيرتي جبت سيرتي الشجاع الاقرع بس ومش عارف ايه وجبت سيرة النار ولا الزقوم ولا هاتها له
طالما مش في حوا فيه شجاع الاقرع والكلام ده هات له اللي بعديه علشان يتهز شوية. اول ما تحس انه اتهز وهيقلب على الوش التاني ويدخل في اليأس ادي له سنة رجاء
ادي له امل يبقى انت كده وزنتها. لكن مش واحد غير عطشان في الدنيا اغطسه فيها وهذا من الخطأ. انا مرة كنت وانا يعني من بخطب الجمعة في مسجد في مدينة نصر
من حوالي يجي تلاتين سنة. واتكلمت عن الزاني المحصن وحكمه وطريقة وانه يحفر له حفرة ويدفن لحد سرته. وكل واحد ربنا مقدره عليه على حسب عضلاته يجيب حجر قد كده وتخبطه في دماغه والتاني يجيب حصواية ويدي له في دماغه والتاني زلطاية ويدي له في دماغه. المهم ما يطلعش من الحفرة الا ميت
ده عقوبة الزاني المحصن. الذي تزوج ثم زنا بعد الزواج. وانا باتكلم كلام عام والكلمة دي كانت حتة في سكة اقتضاها المقام يعني خلصت الدرس؟ وانا خارج من باب المسجد لقيت راجل سنه يجي فوق السبعين
ايه ده؟ وواقف يتنفض. انا قلت عنده مرض رعاش. لانه واقف ايديه ورجليه وعمل وقال لي تسمع كلمة فرحت له قال لي على انفراد. انت حبه جانبا قال لي انا ساكن في اخر الشارع. بيتي اللي هناك ده اللي عليه العلم الفلاني انا شفته يعني. سمعت الخطبة
رحت البيت ما عرفتش اقعد على الكرسي. رجعت لك تاني. قلت له خير يا عم الحاج؟ قال لي انا زنيت عشرين سنة. واول مرة اعرف ان المتزوج اللي يزني عقوبته كده. انا كنت هطلع من الجامع. وانت بتتكلم. بس اتكسفت من الناس
انا بقى مصيري ايه؟ الراجل وهو بيكلمني يبقى بيعمل كده. مصيري ايه وشفايفه بتعمل كده وقدامي راجل هيموت ومش مديني فرصة اتكلم. يعني يقول لي مسل ايه ؟ طب طب باقول لك ايه ؟ طب ممكن اعمل آآ قل لي اي حاجة كده. اعملها
وما تعزبش. آآ بقول لك ايه ممكن اصرف على عشرين تلاتين اسرة خمسين ممكن اصرف على خمسين اسر يوقع الزنب بتاعي آآ بيتكلم كالذي يهذي انا مش عارف اتكلم وعمال يقترح
ويوسع في اقتراحاته. طب آآ طب طب آآ اعمل كده يعني آآ حواره انا بقى يعني اللي انا مش ناسيه ابدا يعني انا بكلمكم شكله قدام. اللي زي ده محتاج سنة ايه
رجاء ده هو هيموت لوحده اهو لو قلت له ده هتروح في داهية وجهنم منتظراك والكلام ده ممكن الطب ساكت قدامك. اللي زي ده عايز ايه؟ حتة رجاء كده واتعرفوا رحمة ربنا سبحانه وتعالى. وان ذنبك مهما عظم شيء ورحمة الله وسعت كل شيء. وان الله عز وجل من رحمته
وتفضله قد يخرج الرجل من جب العصيان يضعه على قمة الولاية ولا يخاف عقباها لا يسأل عما يفعل يفعل ما يشاء فانت لا تتألى على حد. اللي زي ده لازم انك انت
تدي له امل الاول عشان يهدى. لان عقله طايش رايح. غير لما يجي له واحد غطسان في الدنيا  وتيجي انت كمان تغطسه في الدنيا يقول لك انا بتمتع وبعمل كزا وبركب طيارتي الخاصة وكل شوية اغير طيارة واعمل طيارة ومش عارف ايه والكلام ده. وباعمل واخلي واسوي
هل يجوز ده انت المفروض توقفه شوية؟ عمال يغير الطيارات وعمال يغير المطاعم في بلاد اوروبا وامريكا والكلام لأ ده انت توقفه وفيه واحد اقراه صح وتترك له الخيار جا لي مرة واحد موسيقي
بتاع بتاع درامز ها؟ عارفين دي رمز ولا مش عارفينه؟ احمد عيسى. اه للجماعة بتوع الدرامزة. تمام؟ ده جاي واه عايز يتوب فالمهم خلاص بعد ما كلمته وقلبه اتشرح ومش عارف ايه والكلام ده ومراته برضه شرحه. شغالة برضه في الايه في
والكلام ده. فانا جبت شقة تمليك وجبت سيارة تمليك وآآ عندي في البنك فلوس وعندي مش عارف ايه والكلام ده يعني معنى كلامك يا مولانا ان انا اتخلص من كل ده. لا يبقى عندي شقة ولا عندي سيارة ولا عندي حساب في البنك ولا الكلام ده
طب انت لو قلت له سيب السيارة وسيب المش عارف ايه وسيب الايه وسيب الايه هيعمل كلام مش هيعمل الكلام قلت له بص اهم حاجة نقفل المحبس. خلاص الحنفيات اللي بتنزل دي هتبقى تشاطيق كل حنفية تنزل ايه شوية الماية اللي فيها بس اما احنا نقفل الايه المحبس
دي كمرحلة اولى ونتفاهم بعد كده. انا قلة امشي مش عارف اقول له حاجة. اكتر من ان انا اقول له وقف القصة دي واتفقنا وتوافقنا على ان يترك وترك بعدها بخمستاشر عشرين يوم جه قال لي اللقمة مرة. اللقمة اللي بحطها في بقي
اعمل ايه ؟ قلت له اصبر. انا مش عايز اقول له بيع ولا اسيب ولا اعمل عايزه هو الذي يتخذ القرار علشان لو ايمانه رجع وارتد ما يقولش وداني في داهية
وخلاني ابيع اللي ورايا واللي قدامي ونمت على الرصيف وبتاع والكلام ده وانت عارف في ناس مش انا المفتي الوحيد يعني في ناس اصحاب المذهب الثلاثي حلال حلال حلال وفي رقبتك ها في ناس شغالين
كده فهو الفتوى مش هتعجبه منك هيقوم رايح لمين ؟ حلال حلال حلال وانا مش عايز اروح هناك انا عايز اتدرج معي عشان يترك الايه القصة دي وفي نفس الوقت هايب ان انا اقول له اترك. لحد ما هو يترك بنفسه
لم يمض اكثر من شهرين الا وقد تخلص من كل هذا. لا عنده مال في البنك ولا عنده سيارة ودلوقتي بسم الله ما شاء الله الدنيا ماشية معه كويسة ومظبوطة وزي الفل. ده انت بتقرأ المستفتي
وتشوف الكلمة اللي انت هتقولها له. تصلح معه الشدة ام لا. ناس بيقولوا يا ليت لنا مثلما اوتي قارون انه لذو حظ عظيم ده تقول له ايه ده؟ ما فيش غير ويلكم
كمان هو ده ده المسابيل الوحيد. تدي له ترهيب علشان يقابل الانكباب على الدنيا عنده وبعدين كملوا نصيحتهم المعتادة من اهل العلم. ويلكم ثواب الله خير لمن امن وعمل صالحا ولا يلقاها الا الصابرون. ادي تلاتة اهم. ثواب الله
الله خير الي الجنة وانا هختم سريعا لاني مش هقدر اقف آآ يعني اكثر من هذا احنا بقى لنا قد ايه بقى لنا قد ايه؟ حاجة بسيطة يعني. ساعة ونص. ساعة ونص كده. بس كده؟ انا هاخلص يعني خلاص. معك للصبح يا شيخ
انت شكلك شكلك عاطل ولا ايه؟ ثواب الله انا هقول لك ثواب الله خير بحديث. عشان الجماعة المتكالبين على الدنيا الكلام ده. قال صلى الله عليه وسلم كما في حديث سهل بن سعد الساعدي عند البخاري وغيره
لصوت احدكم في الجنة خير من الدنيا وما فيها الصوت اللي هو ايه ؟ اللي هو العصاية يعني. العصاية اللي انت ماسكها في ايدك العصاية اللي انت ماسكها في ايدك دي طولها كم وعرضها كم
خلينا في العرض الاول. عرض العصاية كم؟ كم كيلو ها؟ سنتي ونص. ماشي يا عم. اخدها بالزيادة بالفايز. ماشي اتنين سنتي ونص. خمسة سنتي يا عم من جيبي. ماشي؟ يعني
بلاش نقول عصاية خلانا تموت عشان يبقى يعني تخين شوية. ادي تخنة. طوله قل متر ونص اتنين متر. عشان تعرف التلوس به ولا حاجة. لان لو طوله خمسين متر هتشيله ازاي
ها يبقى نبوت خمسة سنتي في كم اتنين متر. احنا هنا في الجمعية الشرعية. المتر بكم في الارض هنا؟ معك تلاتين الف ولا خمسين الف جنيه. خمسين الف! جميل قوي. الصورة غالية يا شيخنا. ها؟ الصورة غالية. لا غالية وغالية علي انا كمان
جميل. الخمسة سنتي النبوت ده. الخمسة سنتي في اتنين متر. لو حطيناها في الجمعية الشرعية كده يساوي كم بسعر الفلوس؟ احنا قلنا المتر بخمسين الف يساوي كام ؟ خمس تلاف. عشرة سانتي. ما انت اعملها متر يا سيدي
خلاص خلاها مترين مش مترين مربعين ولا حاجة. عشان يبقى المتر بخمسين الف يبقى دي ميت الف لأ. ادي مترين في خمسة سنتي  عشر تلاف جنين خلاص هنقبلها يا سيدي انا ما افهمش الحساب صحيح
بس مش مشكلة خمولة. عشر تلاف. العصاية دي لو لك في الجنة ارضية تساوي قدر العصاية دي خير من الدنيا وما فيها. مش مش الجمعية الشرعية ام خمسين الف. ها
طيب احنا عايزين ندخل آآ موسوعة جينز ونفرقعها الموالين لسة ما فرقعتش لحد الوقت. عايزين ندخل برقم قياسي كده يخليها تفرقع الرقم القياسي اللي خلاها تفرقع ان احنا نمسك الة حاسبة ونحسب الكرة الارضية دي تساوي كم؟ فرقع ولا لا
طبعا هتفرقع. النهاردة احنا في شارع بورسعيد مش كده؟ شارع بورسعيد من اوله لاخره ومسكنا الة حاسبة. وعايزين نحسبه كده ارضية ومباني وتشطيب والكلام ده. يساوي كم مليار ها؟ يا عم اخبط اي حاجة ريحنا قل كم تريليون يا سيدي؟ ها؟ خلاص
هنبتدي نمشي بقى نروح العباسي وبتاع ونلف في المنصورة مع حاكم انا في المنصورة ما اعرفش غير شارعين بس. ها؟ انتم عارفين شرع المنصورة. لو خدنا مدينة المنصورة صورة شارع شارع وحسبناها ارضية ومباني وتشطيب والكلام ده. يطلع الفلوس كم؟ تطلع
يطلع بها ايه المنصورة ديت في مصر؟ ومصر تطلع ايه في افريقيا وافريقيا تطلع ايه في العالم والكلام ده؟ كل الدنيا هي دي كلها احسبها بالفلوس. ونعمل مقايضة. هل انت على استعداد
تاخد خمسة سنتي في اتنين متر في الجنة ولا تاخد تمن الدنيا؟ الرسول عليه الصلاة والسلام اللي بيقول بقى لموضع صوت احدكم في الجنة خير من الدنيا وما فيها عمال تقطع الرحم مع اخوك على حتة ارض. وطلعته من السكن على اربعين متر. وبقى لكم سبعتاشر سنة في
محاكم على حتة ارض لا انت هتسكنها ولا هو يسكنها وهتنزلوا هتبقى تربة لكم انتم الاتنين. ها بتتخانق على ايه ؟ عايز افهم يعني. عشان تفهم كلمة ثواب الله خير
اخر بني ادم هيدخل الجنة. ويتقفل وراه الباب ما يدخلش حد بعديه. كما في حديث ابن مسعود وحديث ابي سعيد الخدري وحديث ابي هريرة. رضي الله عن الجميع اخر واحد يدخل الجنة رجل يظل يقول كما في بعض الروايات اربعين
سنة اللهم اخرجني منها احرقني ذكاؤها وقشبني ريحها قال لعلي ان اخرجتك ان تسألني عن شيء بعد هذا قل اي والا وعزتك لا اسألك غيرها. يخرجه. اول ما يخرج من النار
انت عارف يقول ايه؟ ما هو مش عارف حاجة. هو اهم حاجة خرج من النار. مش عارف حاجة يلتفت اليها ويقول تبارك الذي نجاني منك. لقد اعطاني الله شيئا ما اعطاه احدا من العالمين
ما اعرفش ان فيه جنة وفيه ناس سبقوه وفيه ناس بيتمتعوا ما فيش فكرة. هو اهم حاجة خرج من المصيبة اللي كان فيها. ترفع له شجرة وده كان فين؟ ما تقوليش في تحت خط الاستواء وآآ وقاعد. ده كان في جهنم
فلما يلاقي شجرة وضل شجرة دي حاجة بقى الغنيمة الباردة. ومش كده كمان ويسمع صوت ماية. اللي هي ايه؟ فاكهة اهل النار على طول يا ربي ادنني من هذه الشجرة. لا استظل بظلها واشرب من مائها. فيقول الله عز وجل ما اقدرك يا ابن ادم
ادم اولم تعاهدني على الا تسألني عن شيء بعد ذلك؟ وربه يعذره لانه يرى ما لا صبر له عليه. يبتدي ترقى بي من شجرة لشجرة لحد ما يقول الله عز وجل. يا ابن ادم ما يصريك مني
ايه بقى اللي يخليك تقطع المسألة بقى وما عدتش تستلم حاجة تاني ايرضيك ان يكون لك مثل ملك ملك من اهل الدنيا وفي رواية تانية قال ادخل الجنة دخلت قال ربي وجدتها ملأى. دي زحمة اوي. وانا ما ليش مكان. قال ادخل الجنة ولك مثل الدنيا
فالتفت اليه وقال اتستهزئ بي وانت رب العالمين مش للدنيا ده اخر واحد. اللي بعد ما يدخل ايه؟ الباب الجامع هيتقفل وراه معكش حد يطلع من النار ها فضحك النبي صلى الله عليه وسلم. وقال للصحابة الا تسألون
مما ضحكت؟ قالوا مما ضحكت يا رسول الله؟ قال من ضحك رب العزة لما قال له بي وانت رب العالمين. قال اما اني لا استهزئ بك. ولكني على ما شاء قادر ادخل الجنة
ولك عشرة امثالها. ده خد عشر امسال ايه؟ الدنيا لما تقارن اخر واحد بالحديث بقى لا صوت لا موضع صوت احدكم خير من الدنيا وما فيها. وده اخر واحد وخد عشرة امسال الدنيا
يبقى الدنيا دي تطلع ايه بقى ؟ فلما هم يقولوا لهم ثواب الله خير وقاموا شرطوها بقى. لمن امن وعمل صالحا ولا يلقن طه الا الصابرون. الصبر اقسام. الصبر المقصود في الاية دي الصبر على المعاصي
الصبر عن المعاصي. انك تصبر عن المعصية هو ده الصبر المقصود في الاية. انك انت ترى وتبقى محروم عايز تبقى غني. بس الرشوة حرام تفضل الفقر وما تروحش للغنى. هو ده حرمان. وعشان ابين لك خساسة الدنيا خساسة
في الدنيا كل متعها مبنية على الحرمان. بخلاف متع الجنة مبنية على الشبع  وده الفرق. طب متع الجنة مبنية على الحرمان ازاي لما انت بتروح تسكن في حي راقي. وفي فيلا. بتبقى ما بتنامش الليل
وماشي بتشوف الشجر وتشوف النجيلة وتشوف المش عارف ايه وتشوف ايه وتشوف ايه. ايه اللي مفرحك اوي بالفيلا انك كنت محروما منه هو ده اللي فرحك. ها يبقى الحرمان هو سبب متعتك
تتصور دنيا اساس لذاتها مبنية على الحرمان. اي خير فيها لما تكون آآ راكب سيارة فخمة جدا من السيارات الفخمة وانت ماشي لو الناس بيقدروا يعني لان ساعات لما تركب سيارة فخمة في وسط عزبة ولا بتاع عربية مضلة عربية كل اربع كاوتشات يا مولانا وماشية وخلاص. ها
اي واحد مسلا عايز يلبس الجزمة بالف جنيه. طب يا ابني ليه ؟ يقول لك اصل فيه ناس ما بيقدروناش الا بالجزم. طب اللي بيقدرك بالجزم ده ؟ ده تروح
الاماكن الراقية بقى الدبلوماسية اللي اللي اول ما يشوفك من جزمتك يعرف قيمتك ايه. لكن انت لو لبست جزمة بالف جنيه وجيت عشان تصلي معنا في الجماعة الشرعية والله والله ما تفرق عن الجزمة ام خمسين جنيه. اهو كله مداس. ها فالحاجة ازا ما اتحطتش في وسط اللي يعرفوا قيمتها يبقى ما لهاش قيمة
راحت فطيس يعني. فلو النهاردة راكب سيارة فخمة في وسط مسلا آآ ناس وبتاع والكلام ده. يقوم هو راكب السيارة يبص في المراية يشوف الناس لسه باصين لي ولا لأ. ازا العنوس باصين لشعرها هو بيشاوروا عليه يشعر بايه ؟ بطمن العربية
ها هو ده الحرمان. لكن لو لقى العملية فطيس وكله راكب زيه كله وكله مش مقدر كله يبقى راحت عليه يعني المليون وخمسمية الف اللي حطوها في العربية المصفحة دي ولا الكلام ده ما لهاش اي قيمة. الا ازا اتحطت في وسط ناس ايه شبعانين
لكن انت عارف كل الناس جعانين ها يبقى دنيا مبنية كل متاعية مبنية على الحرمان ايه قيمتها؟ الجنة بقى متعها مبنية على الشبع الشبع ازاي ؟ قال لك ما فيش حد بيسأل حاجة. لان السؤال من جملة الذل ومن عز المؤمن
الا يزل باي نوع من انواع الذل. فما يخطر بباله يجده حتى ان واحد سأل النبي صلى الله عليه وسلم قال يا رسول الله ثيابنا في الجنة ننسجها يعني اللي عايز يلبس هدمة ولا حاجة يقعد بقى يشتغل بقى خياطة وبتاع والكلام ده. انت عنها ثمار الجنة
يعني يبقى قدامك منجاية مسلا. وانا عايز البس آآ هدمة جديدة. ابص الاقي المجاية مفتوحة والقميص طالع لي على مآسي واقوم لابسه. فالصحابة طبعا لان الجنة لا احد يعرف ما فيها الا عن طريق الرسل. لانها غيب. فالصحابة ضحكوا. فقال لهم عليه الصلاة والسلام اتضحكون
من جاهل يسأل عالما نعم يا اعرابي تتفتق عنها ثمار الجنة لحد بيخيط لك ولا حد اللي انت نفسك فيه تلاقيه. ليه؟ لان ده من جملة العز. ها؟ ده حتى
مرة في صحيح البخاري الحديس ده. واحد بيقول للنبي النبي صلى الله عليه وسلم يقول استأذن رجل ربه في الزرع هو في الجنة قال يا رب عايز افلح. ها يعزق في الارض ويحط البزر وبتاع ويقعد يروي ومش عارف ايه
قال الله عز وجل له اولست فيما شئت؟ ده انت اللي نفسك فيه قدام. في لايحة ايه؟ تعزق بالفاس تمام. اولست فيما شئت؟ قال اني احب ذلك. ده دلال ولا لأ؟ اهو
قال دونك يا ابن ادم فانه لا يشبعك شيء هو رمى البزر من هنا قبل ما طرفه يرجع له لقاها بقت شجرة واستوت والثمار طابت قبل ما قبل ما يرمش هو عمل كده هو بيفتح عينيه لقى
كله تم فقال رجل والله يا رسول الله لا تجد هذا الا قرشيا. ها؟ اللي يسأل السؤال ده لازم يكون راجل قرشي عشان بيحبه ليه ايه ؟ بيحبوا الزرع فالصبر عن المعصية او ده حرمان. انما تمارس الحرمان هنا
لتظفر بالشبع هناك اذا دخلت الجنة. عشان كده اوصوهم بقى. قال لهم ثواب الله خير لمن امن وعمل صالحا ولا يلقاها الا الصابرون اولا اسلوب دعوة ازاي هؤلاء القوم دعوا قارون وطبطبوا عليه لان هم اذا استخدموا ويلكم مع قارون
هينفر على الاقل ان ما كانش هيأزيهم يعني. ها بمناسبة ويلاكم دي كنا مرة في في الامارات وبعدين اخ بعد المحاضرة قال لي ايه نعزمكم على ايه على سمك. رحنا
قال لي في مطعم جميل جدا جدا. والمطعم مكتوب عليه بالانجليزي ويلكم. لما ييجي يكتب ويلكم بالعربي تبقى ايه؟ ويلكم ها؟ فانا انا ما اخدتش بالي بالي من ويلكام دي خالص
انا لقيت ويلكم. قلت له وقف يا ابني. هو الكيلو بكام هنا؟ في المطعم ده. قال لي ليه ما خدش باله من القصة رسالة تحزير اهي. ها بيقول ويلكم يعني لو دخلت هيتخرب بيتك. المطعم ده ها
فهو لما لو قالوا ويلكم لقارون يبقى حطوا الموعظة في غير مكانها. تعمل فساد. ولو جم للي غلطانين في الدنيا ورغبوهم فيها يبقوا وتصوم فيها يبقى فساد. يبقى شف كيف كان ذكاء هؤلاء. انا بقول الكلام ده ليه؟ عشان اقول لاخوانا المتصدرين للدعوة
في كل مكان. احنا بنمر الان بزروف عصيبة. وفي ناس بينتظروا سقوط اي في واحد ليصم الاتجاه كله. ما عدش غلطة واحد. بقت غلطة اتجاه انا ما اتكلمتش بس بقيت متهم. انت سلفي! اه انتم بتوع الغزوة! اه. انت سلفة اه مش انتم بتوع
مش عارف ايه طب يا ابني انا ما قلتش حاجة. زي ايام توظيف الاموال لما قبضوا ظلما وعدوانا على الجماعة يا اخوانا بتوع توزيف الاموال ولبسوهم التهمة فلوس انا كان انا قابلني واحد على باب المسجد وانا داخل اصلي العصر من العوام. فبيقول
حرام عليكم كلتوا فلوسنا. ايه يا اخ انت مين؟ وفلوسك ايه اللي بيتكلم عنها؟ قال له مش انتم بتوع توزيف الاموال مش كلهم آآ وقام عامل لي كده. بدقن. طب انا ايه زنبي انا في موضوع ما يعني ما الذي جنيته انا
ان بتاع توزيف الامارات كان ملتحي. وانا ملتحي خلاص يبقى الاتجاه كله واحد. ايام ما كانوا بيقتلوا زباط الشرطة وكان فيه زابط اتقتل في اسكندرية اسمه علي خاطر ازن اياميها وانا نادر ما كنت بنزل اسكندرية معدي
واخد بالك جنب واحد بعربية كارو فلقيته والله كده راجع لورا بيقول لي بص بقى انا مش علي خاطر. قلت له يبقى علي عوض. وانا هعمل له ايه ما هو وعلي عوض برضو. ها؟ طب انا ايه دخلني في علي خاطر ده ؟ عشان قال لك ان الاتجاه الاسلامي ومش عارف ايه. فانا عايز اقول لك
انت تمسل بالضبط كما يمثل السفير للدولة. شف السفير لما الدولة بتبعته لدولة اخرى بيعمل ايه؟ لا يورط دولته ابدا. اتكلم الكلام الدبلوماسي. اتكلم ساعتين وما تعرفش هو عايز يقول ايه. بحيس
الدولة ما بتتمسكش في حاجة. ولا يعطي وعدا بشيء. بحيس يقدر يفهمص منها. تمام؟ فانت كمان كذلك لابد ان تعتقد انك سفير لهذا الدين. فان فعلت شيئا شنت الاتجاه كله. فانا عايز اخوانا الدعاء بالذات على وجه
يعني يحاسبوا على كلامهم شوية. وهم بيتكلموا لا يستخدمون الالفاظ الكبيرة. ويتكلموا كلام علمي منضبط حتى فوتوا الفرصة على هؤلاء اللي هم جايين زي التتار زخم كبير جدا يهدي على السلفيين عشان يكرهوا العوام في السلفيين وادي السلفيين بيقولوا كزا وكزا وكزا سم يبشعون صورتهم. اسأل الله تبارك
وتعالى ان يفتح لي وان يفتح لكم. وان يبارك فيكم. وان يجعلكم جندا للاسلام واهله. وان ينصر بكم
