فيبقى الانسان اذا اصابته مصيبة في نفسه او في ولده او في ماله فقال لعله خير انقلب ذلك الى رضا وهو ده الواجب. انا عند ظن عبدي بي فليظن بي ما شاء. كنت تظن انه سيشقيك سيكون لك عند ظنك
كنت تظن انه سيرحمك سيكون لك عند عند ظنك. بعض الصحفيين المشهورين آآ قرأت له مقالا سنة اربعة وسبعين ايام ما كان فيه آآ كاس العالم ما بين هولندا والمانيا والكلام ده. وهو بقى كصحفي يعني كبير
صاحب مؤسسة صحفية كبيرة والكلام ده آآ ما بيروحش زي بقية الناس يعني. بيروح على اخر لحظة يركب يعني المهم برضو معتمد على القصة دي وبتاع المهم ايه الكاوتش فرقع في السكة منه على السائق نزل وصلح الكاوتش وعمل وبتاع والكلام ده
الطائرة ماشية على المدرج بقى عشان تطير. رجع بقى كاسف البال وحزين وهيبقى زي الجمنهور هيشوف الايه؟ يشوف بقى الماتش زي خلق الله في التليفزيون وبتاع زعلان كان عايز يشوفه شخصيا. يشوف الماتش شخصيا. يقعد في المدرجات والكلام ده
المهم طبعا ايه شاف الماتش وبتاع والكلام ده وهو طبعا الساعة ستة قبل كل الموظفين بيكون هو موجود في الدار بيلاقي العدد الاول محطوط على المكتب الكلام ده واذا به يجد في الصفحة الاولى ان الطائرة التي كان سيريد ان يستقلها ارتطمت بجبل من الجبال ومات كل من فيها. قال احمدك يا رب
الله ليه ليه الانسان لا يؤمن حتى يرى حتى يرى العذاب الاليم ما هو الواحد يجلل هذا الكلام مع حسن الظن في الله عز وجل. سوء الظن في الله. ما هو ده من الكفران
فهذا من الكفران. كل مصيبة المت بك فجللتها بحسن الظن انقلبت رضا وكانت بركة عليك. مع ان المصيبة اذا الله عز وجل ابتلى عبدا بمصيبة تتمخض عن خير تتمخض عن خير. انا اقول لكم حكاية
حدست لي رجل اعرفه الرجل ده ماتت امرأته وبعدين خرج من القاهرة ذاهب الى الاسكندرية علشان يقضي مشوار. وهو في الطريق عمل حادث ضرب بنت في الطريق البنت ما ماتتش المهم خدوه لقسم الشرطة وبتاع بات ليلة فزعلان جدا وبتاع
انه يعني اتبهدل يعني والكلام ده فراح عشان ياخد مسكنه في القاهرة عشان يجيب بعض اوراق آآ علشان يكمل يعني المشوار. وجد سقف غرفة النوم سقط على السرير. سبحان الملك! ده لو بايت ليلتها
ده ده ما عندوش حد ولاده متجوزين ومراته ماتت وهو لوحده ده كان عفن. ما كانوش اكتشفوا اكتشفوا ان هو مات الا ما تطلع ريحته   فلما رأى المنظر خر ساجدا
ان ربنا انجاه. طب ما تخر ساجدا من الاول. يعني مش لازم تحصل كارسة عشان تعرف ان الله لطيف. ان الله لطف
